



**Ministerul Mediului, Apelor și Pădurilor**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI SUCEAVA** |

# DECIZIA ETAPEI DE ÎNCADRARE

## Nr. din XX.11.2019

Ca urmare a notificării adresate de **GENERAL CONSTRUCT SRL, ”PAROHIA SFÂNTUL NICOLAE”, TRANSPORTURI AUTO SA, CROITORU GHEORGHE ȘI CROITORU LINA –** din municipiul Suceava, str. Calea Unirii, nr. 102, județul Suceava, **privind planul/ programul PLAN URBANISTIC ZONAL, cu Regulament de urbanism aferent, pentru construirea ansamblului rezidențial ”Ștefan cel Mare” cu funcțiuni complementare și dotări aferente** în municipiul Suceava, str. Dragoș Vodă nr. 4, str. Armenească nr. 9,11, 13, 15 și str. Vasile Alecsandri nr. 7, jud. Suceava, înregistrată la APM Suceava cu nr. 2316/16.10.2019, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 18.11.2019, a completărilor depuse la documentaţie;
  + în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
  + în prezenţa/lipsa comentariilor motivate din partea publicului interesat,

**decide:**

**Planul/programul PLAN URBANISTIC ZONAL, cu Regulament de urbanism aferent, pentru construirea ansamblului rezidențial ”Ștefan cel Mare” cu funcțiuni complementare și dotări aferente** în municipiul Suceava, str. Dragoș Vodă nr. 4, str. Armenească nr. 9, 11, 13, 15 și str. Vasile Alecsandri nr. 7, jud. Suceava, **titulari GENERAL CONSTRUCT SRL, ”PAROHIA SFÂNTUL NICOLAE”, TRANSPORTURI AUTO SA, CROITORU GHEORGHE ȘI CROITORU LINA –** din județul Suceava, municipiul Suceava, str. Calea Unirii, nr. 102, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

Conform Certificatului de Urbanism nr. 506 din 25.04.2019suprafețele studiate, sunt incluse parțial în zona centrală a municipiului (delimitată prin PUZ – ZONA CENTRALĂ A MUNICIPIULUI (2009), aprobat prin HCL nr. 94/ 29.04.2009), în UTR 20 zonă predominant rezidențială Lm – locuințe individualecu regim de înălțime P, P+1, P+2.

Zona reglementată prin prezentul PUZ are o suprafață totală de **17145,00 mp** ș**i** se împarte între proprietari, astfel:

- parcela nr. 8156 (1177.00 mp), împreună cu C1, parcela. nr. 8157 (808.00 mp), p.c. nr. 399/1 (223.00 mp), p.c. nr. 379,396 împreună cu casa C1 și anexa C2 (1585.00 mp), p.c. nr. 34847 (521.00 mp - suprafața din acte), împreună cu locuința C2, p.c. nr. 41603 (405.00 mp- proprietatea SC GENERAL CONSTRUCT SRL (în total: 4719 mp);

- parcela 51869, împreuna cu casa C1 (1211.00 mp - suprafața din acte), împreună cu locuința C1- proprietatea PAROHIA "SFANTUL NICOLAE" SUCEAVA;

- parcela nr. 53138 (100.00 mp), împreună cu locuința C1- proprietatea Municipiului Suceava **-** domeniul privat.

- parcela nr. 32159, împreună cu autogara (C1)(3321.00 mp - suprafața din acte)- proprietatea TRANSPORTURI AUTO SUCEAVA SA

-parcela nr. 4602 împreună cu chioșcul C1 (271.00 mp), împreună cu chioșcul C1- proprietatea soților **Croitoru Gheorghe și Croitoru Lina**;

- parcela nr. 44618 (15.00 mp)- proprietatea **Municipiului Suceava - domeniul privat**, conform C.F. nr. 44618 / 26.06.2019.

Diferența de suprafață de teren, constă în drumuri și amenajări aferente circulației carosabile.

Zona studiată va fi împărțită în două subzone:

**Subzona 1** este încadrată de cele două străzi vechi ale orașului, str. Armenească şi str. Dragoș Vodă, înregistrate în Lista monumentelor istorice cu codul LMI ***SV-II-s-B-05451*** ca ***Vechea zonă comercială a Sucevei*** la adresa: ***Stradă Armenească și Dragoș Vodă ambele fronturi de clădiri monument.***

**Subzona 2** este situată între străzile Armenească, str. Ion Creangă, str. Petru Rareș și strada Vasile Alecsandri.

**Vecinătăți:**

**Subzona 1:**

**Nord:** strada Armenească;

**Sud-Est:** parcelele de pe strada Armenească nr. 1, 3, 5, 7 aparținând Bisericii Sfânta Cruce și parcela de pe strada Vasile Alecsandri, nr. 3 aparținând Liceului Ștefan cel Mare;

**Sud:** strada Dragoș Vodă;

**Nord-Vest:** parcela de pe strada Dragoș Vodă, nr. 4A, aflată în proprietatea lui Steiciuc Elena-Brândușa și Steiciuc Aurel-Mihai, și parcela de pe strada Armenească, nr. 17, aflată în proprietatea lui Croitoru Radu și Croitoru Aurelia.

**Subzona 2:**

**Nord-Est:** parcelele de pe strada Petru Rareș nr. 7 aflată în proprietatea lui Iuriciuc Virgil, nr. 9 aflată în proprietatea lui Zaharia Daniela, nr. 15 A aflată în proprietatea lui Amarandei Ioan și Amarandei Elena-Magda și strada Petru Rareș;

**Sud-Est:** parcelele de pe strada Vasile Alecsandri nr. 2 aflată în proprietatea lui Vicol Daniel-Gabriel și Vicol Ana, parcelele cu nr. de carte funciară 53518 (chioșc) și 53055 (stație autobuz) proprietar municipiul Suceava, domeniul privat și strada Vasile Alecsandri;

**Sud-Vest:** strada Armenească;

**Nord-Vest:** strada Ion Creangă și parcela de pe strada Ion Creangă, nr. 2 aflată în proprietatea lui Hopmeier Gabriel Norin.

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Beneficiarii doresc construirea unui ansamblu rezidențial cu funcțiuni și dotări aferente, cu regim de înălțime **D+P+3÷8**.

Documentația are ca obiect analiza situației existente, identificarea disfuncționalităților, stabilirea reglementărilor urbanistice și edilitare în concordanță cu funcțiunile propuse, ținând cont de condiționările impuse de amplasament.

**Indici urbanistici :**

**Subzona 1**

**POT propus: 50,00 % CUT propus: 2,6**

**Subzona 2**

**POT propus: 65,00 % CUT propus: 3**

**Regim maxim de înălțime: D+P+3÷8**

**SUBZONA 1**

Suprafața construită

(clădiri cu funcțiune de locuire și spațiu comercial la parter): 2965,00 mp

|  |
| --- |
| Suprafața circulații auto și pietonale: 2515,00 mp |

Suprafața spații verzi: 450,00 mp

Suprafața spațiu verde/loc de joacă: 100,00 mp

**SUBZONA 2**

Suprafața construită

(clădiri cu funcțiune de locuire și spațiu comercial la parter): 2379,00 mp

Suprafața circulații auto și pietonale: 1106,00 mp

Suprafața spații verzi: 175,00 mp

|  |
| --- |
| Suprafața inclusă în zona drumurilor și amenajărilor  pentru circulație publică, aflată în proprietatea beneficiarilor: 144,00 mp |

|  |
| --- |
| Suprafața carosabil și trotuare aferente  *(include teren primărie S=15.00 mp)* : 7127,27 mp |

|  |
| --- |
| Suprafața spațiu verde de aliniament: 183,73 mp |

Terenul din **subzona 1** deținut de Primăria municipiului, cu suprafața de 100,00 mpcare va fi amenajat ca spații verzi / de agrement și / sau locuri de joacă pentru copii face obiectul reglementărilor prezentei documentații, însă nu este inclusă în bilanțul propus al suprafețelor.

Totodată prin această documentație se vor stabili și alte reglementări privind modul de ocupare a terenului (retrageri față de limita de proprietate, distanțe față de aliniament ori față de alte elemente ce caracterizează terenul/zona în clipa de față: construcții vecine, căi de circulație publică, rețele edilitare, etc.).

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele – nu este cazul;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile – nu este cazul;*

**Alimentarea cu apă**

Alimentarea cu apă a imobilelor propuse se va realiza prin racordare la rețeaua de apă existentă în zonă.

Pe amplasamentul subzonei 2, terenul nu este liber de sarcini, acest amplasament fiind traversat de o conductă de alimentare cu apă, conductă care trebuie deviată, cu acceptul administratorului de rețele de apă al municipiului Suceava, SC ACET SA, pe baza unei documentații tehnice de deviere de conductă pentru alimentare cu apă, întocmită de un proiectant de specialitate.

**Canalizare**

Canalizarea va fi realizata prin racordare la rețeaua de canalizare existentă în zonă.

Pe amplasamentul subzonei 2, terenul nu este liber de sarcini, acest amplasament fiind traversat de o conductă de alimentare cu apă, conductă care trebuie deviată, cu acceptul administratorului de rețele de apă al municipiului Suceava, SC ACET SA, pe baza unei documentații tehnice de deviere de conductă pentru alimentare cu apă, întocmită de un proiectant de specialitate.

**Alimentarea cu energie electrică**

Alimentarea cu energie electrică a consumatorilor electrici, pentru ansamblul rezidențial propus, se va realiza din două posturi de transformare noi. Din posturile de transformare se vor alimenta, prin cabluri subterane, tablouri electrice generale pentru fiecare clădire în parte. Pentru fiecare clădire în parte se vor monta firide electrice ce vor fi echipate cu blocuri de măsură și protecție atât monofazate cât și trifazate conform destinațiilor clădirilor și a cerințelor beneficiarului. Posturile de transformare noi se vor racorda la rețelele de medie tensiune existente lângă obiectiv.

Soluţia definitivă de alimentare cu energie electrică până la punctul de delimitare va fi dată de către SC E.ON Moldova SA prin avizul de racordare, ce va fi emis după depunerea documentaţiei de către beneficiar.

**Alimentarea cu căldură**

Alimentarea cu caldură a spațiilor se va realiza prin intermediul centralelor termice pe gaz după racordarea acestora la rețeaua de gaz existentă în zonă.

Pe amplasamentul subzonei 1, terenul nu este liber de sarcini, pe acest amplasament existând un punct termic, administrat de S.C. Thermonet S.R.L. care asigură alimentarea unor locuințe din vecinătate cu agent termic de încălzire și apă caldă menajeră. Acest punct termic existent se va reloca în incinta Colegiului Național *Ștefan cel Mare*.

**Gospodărirea deșeurilor**

Sistemul de colectare a deșeurilor în cadrul organizării de șantier de pe durata executării lucrărilor se va face în spații special amenejate, iar evacuarea lor va fi asigurată periodic de serviciul de salubritate.

Depozitarea, sortarea și colectarea deșeurilor se va face în sistem individual. Se prevede o platformă gospodarească betonată, cu europubele închise etanș ce vor fi preluate periodic de o firma specializată de salubritate, conform contractului individual.

Platforma betonată va fi amplasată adiacent unei alei carosabile și va fi împrejmuită pentru prevenirea împrăștierii deșeurilor.

**Protecția mediului**

Pentru a diminua impactul asupra mediului înconjurător, se va interzice deversarea apelor uzate rezultate pe perioada construcției în spațiile naturale existente în zonă. Se vor folosi WC-uri ecologice iar deșeurile vor fi adunate în containere speciale și transportate în locuri special amenajate.

Depozitarea temporară a materialelor de construcții și a deșeurilor rezultate va fi astfel efectuată încât să nu permită infestări ale solului.

Titularul investiției va încheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială; se vor planta arbori și arbusti; vor fi necesare măsuri permanente de întreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

**Accesul auto și pietonal**

În vederea îmbunătățiriii circulației rutiere în zona studiată, se vor lua următoarele măsuri:

- se propune amenajarea unui sens giratoriu la intersecția dintre strada Vasile Alecsandri, strada Armenească și strada Curtea Domnească;

- amenajarea străzii Vasile Alecsandri pe porțiunea dintre strada Armenească și Petru Rareș pe lungimea de 75,00 m, cu patru benzi de circulație din care una pentru virajul la stânga și o bandă pentru Maxi-Taxi (dedicată pentru transportul public). Dirijarea circulației se va face cu insule de separare denivelate și cu indicatoare și marcaje rutiere;

Pentru rezidenți parcările se vor amenaja sub formă de garaje individuale la demisolul construcțiilor.

Este prevăzut un total de 109 locuri de parcare, distribuite pe subzone, astfel:

În subzona 1 este asigurat un număr total de 105 locuri de parcare din care 83 locuri de parcare la demisolul construcţiei propuse.

De asemenea, s-au creat 22 locuri de parcare la sol sunt grupate astfel:

- 6 locuri de parcare pe strada de legătură dintre strada Dragoș Vodă și str. Armenească;

- 4 locuri de parcare pe aleea cu sens unic cu acces la str. Dragoș Vodă;

-11 locuri de parcare pe partea stângă a străzii Armenească.

În subzona 2 este asigurat un total de 79 de locuri de parcare din care 65 se află la demisolul construcției propuse. De asemenea, sunt prevăzute 14 locuri de parcare la sol (8 locuri în strada Armenească pe partea dreaptă şi 6 locuri pe strada Petru Rareş, pe partea stângă). Acestea vor fi realizate atât pe terenul beneficiarului cât și pe domeniul public al Primăriei municipiului. Locurile de parcare cedate Primăriei municipiului, proporțional cu terenul deținut, vor fi utilizate pentru parcarea taximetrelor. Repartiţia locurilor de parcare propuse se va realiza proporțional cu suprafețele de teren deținute se va face prin contractul de asociere cu municipiul Suceava.

La locurile de parcare propuse se adaugă altele 9 locuri utilizate de taxiurile din proximitate

**Organizarea circulației pietonale**

Atât în subzona 1 cât și în subzona 2 se va crea câte o circulație pietonală mediană, parțial acoperită prin pasaje, din care se face accesul la locuințe și spații comerciale.

În subansamblul 1, se propune o circulația carosabilă nouă printr-o alee internă cu dublu sens pe latura de sud-est ce delimitează terenul de incinta liceului și a bisericii armenesti, din care sunt accesibile parcajele amplasate la demisol.

Pe latura de nord vest a terenului din subansamblul 1 se propune și o alee carosabilă de acces pentru intervenții și acces utilitar de serviciu.

*d) problemele de mediu relevante pentru plan sau program – nu este cazul;*

e*)relevanţa planului sau programului pentru implementarea legislaţiei naţionale şi comunitare de mediu – nu este cazul;*

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;*

*f) valoarea şi vulnerabilitatea arealului posibil a fi afectat, date de:*

*(i)* caracteristicile naturale speciale sau patrimoniul cultural;

Potrivit PUZ - Zona centrală a municipiului (2009) amplasamentul este situat integral în zona de protecție arheologică și parțial în zona de protecție vizuală a monumentelor istorice (excepție face construcția principală și aleea din incinta parcelei din str. Dragoș Vodă nr. 4).

*(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

*(iii)* folosirea terenului în mod intensiv – este redusă pe perioada execuției lucrărilor;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

**Obligaţiile titularului:**

1. Titularul are obligația de a respecta legislația de mediu în vigoare;

2. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului;

3. Titularul planului/programului are obligația de a notifica autoritatea competentă pentru protecția mediului despre orice modificare a planului/ programului, înainte de realizarea modificării;

4. Răspunderea pentru corectitudinea informațiilor puse la dispoziție autorității competente pentru protecția mediului și a publicului revine în totalitate titularului planului.

**Informarea şi participarea publicului la procedura de evaluare de mediu/procedura de evaluare adecvată:**

În urma publicării în ziarul ”Obiectiv” a anunțurilor publice privind prima versiune a proiectului în zilele de 16.10.2019 și 22.10.2019, până la luarea deciziei de încadrare nu au fost semnalate observații din partea publicului.

În urma publicării din data de xx.xx.2019, în ziarul ”Obiectiv” a anunțului deciziei de încadrare nu au fost semnalate observații din partea publicului.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV,**

Şef Serviciu, Întocmit,

Avize, Acorduri, Autorizaţii

|  |  |
| --- | --- |
|  |  |